《归休亭 其一》
宋代·诸葛赓

小筑危亭聚石淙，清溪环绕不通江。栽成傲骨梅千树，呼出栖云鹤一双。

垂钓艇乘新涨水，摊书光借夕阳窗。勋名事事皆堪避，只有诗情未肯降。

作者简介：诸葛赓（九九三～一○七七），字君俞，号熙真子，丹阳（今属江苏）人。仁宗庆历二年（一○四二）进士。历官英州真阳、湖州德清尉，饶州乐平主簿，宣州旌德、抚州宜黄令。年六十四告老，以太子中舍致仕。神宗熙宁十年卒，年八十五（《京口耆旧传》卷三）。今录诗六首。